EFF loods grondgrypprogram in Gauteng – praag.co.za — 20 jaar jonk!
“Bo-aan ons prioriteitslys is grondbesettingsprogramme, wat beteken dat vervreemde gemeenskappe besit van leë grond sal neem as ‘n manier hom hulself te bemagtig,” het die EFF se provinsiale woordvoerder, Ntobeng Ntobeng, in ‘n verklaring gesê.
Die party beskik nie oor ‘n provinsiale dagbestuur nie, maar verkies die militêre term, “provinsiale bevelspan”, volgens nuusagentskappe. Die “bevelspan het Saterdag sy eerste vergadering gehou. Dit volg op die party se nasionale kongres of “volkskongres” wat in Desember in Bloemfontein gehou is.
Die nasionale konferensie het die party se boonste ses leiers verkies, asook ‘n verdere 35 lede van die “sentrale bevelspan”. Een van die besluite wat by die party se nasionale konferensie aangeneem is, is dat “onbesette grond regoor die land… ingeneem moet word”. Volgens die party se kommissie vir grondhervorming moet diegene wat grondeise teen boere en ander eienaars instel ook die geëiste grond “beset”.
Die EFF is besig om landwyd te organiseer, maar ook in Gauteng. “Die oorblywende 20 persent van EFF-takke, wat gegrond is op 508 kiesafdelings in Gauteng, moet teen 31 Maart 2015 geloods word.”
Die party is ook besig om bevelstrukture op kampusse op te rig. “Studentebevelspanne sal teen die einde van Junie ten volle operasioneel wees,” verklaar Ntobeng.
Skrywer praagGepubliseer op 19 Januarie 2015 Kategorieë Nuus, Suider-AfrikaSleutelwoord EFF, Gauteng, grondgrypprogram, grondhervorming, grondroof, Julius Malema, Ntobeng Ntobeng
Vorige Vorige artikel: Daily Maverick dreig dat blankes ‘met AK-47’s in die kop geskiet mag word’
Volgende Volgende artikel: Koop ‘n Android-selfoon by PRAAG vir slegs R999!